**NOTĂ INFORMATIVĂ**

**la proiectul Hotărîrii Guvernului cu privire la aprobarea Nomenclatorului funcţiilor cu statut special din cadrul Serviciului Fiscal de Stat**

Prezentul proiectul de Hotărîre de Guvern a fost elaborat în scopul implementării Legii nr.178 din 27.07.2018 cu privire la modificarea și completarea unor acte legislative.

În conformitate cu art.XIV alin.(2) din Legea menționată, *Guvernul, în termen de 6 luni de la data publicării prezentei legi:*

*a) va elabora actele normative necesare pentru executarea prezentei legi;*

*b) va aduce actele sale normative în concordanţă cu prezenta lege.*

Respectiv, în vederea implementării Legii nr.178/2018 este necesară asigurarea și aducerea cadrului normativ secundar în concordanță cu prevederile legii respective.

Astfel, prin Legea nr.178/2018 au fost introduse în Codul fiscal art.1371-1376 ce se referă la statutul juridic al funcționarului fiscal cu statul special.

Conform modificărilor, funcționarul fiscal cu statul special este funcționarul fiscal care exercită atribuțiile Serviciului Fiscal de Stat în domeniul constatării infracţiunilor.

Noile prevederi din Codul fiscal reglementează statut special, grade și garanții sociale speciale ale funcționarului fiscal cu statut special.

Potrivit art.1373 alin.(1) și (2) din Codul fiscal, *gradele speciale conferite funcționarilor publici cu statut special din cadrul Serviciului Fiscal de Stat sînt următoarele:*

*a) locotenent al Serviciului Fiscal de Stat;*

*b) locotenent-major al Serviciului Fiscal de Stat;*

*c) căpitan al Serviciului Fiscal de Stat;*

*d) maior al Serviciului Fiscal de Stat;*

*e) locotenent-colonel al Serviciului Fiscal de Stat;*

*f) colonel al Serviciului Fiscal de Stat;*

*g) general-maior al Serviciului Fiscal de Stat;*

*h) general-locotenent al Serviciului Fiscal de Stat;*

*i) general-colonel al Serviciului Fiscal de Stat.*

*Gradele speciale se conferă corespunzător cu funcţiile deţinute.*

Totodată, conform alin.(13) din același articol, *gradele de calificare ale funcționarilor fiscali se echivalează cu gradele speciale în modul stabilit de către Guvern.*

Prin urmare, prezentul proiect de Hotărîre de Guvern prevede echivalarea gradelor de calificare ale funcționarilor fiscali cu gradele speciale.

Implementarea prevederilor proiectului nu va necesita careva cheltuieli suplimentare, deoarece Serviciul Fiscal de Stat va acoperi cheltuielile necesare pentru salarizarea funcționarilor fiscali cu statut special, urmare a echivalării gradelor de calificare cu gradele speciale, în limita bugetului aprobat.

**Secretar General de Stat Ion CHICU**